open-index/open-wikipedia-markdown huggingface dataset:
Նիկոլայ Ստրոև

**Նիկոլայ Սերգեևիչ Ստրոև** (, ), խորհրդային գիտնական, պետական գործիչ։ Սոցիալիստական աշխատանքի կրկնակի հերոս, Ստալինյան մրցանակի երրորդ աստիճանի դափնեկիր։

## Կենսագրություն
Նիկոլայ Ստրոևը ծնվել է 1912 թվականին Մոսկվայում։ 1937 թվականին ավարտել է Մոսկվայի ավիացիայի ինստիտուտը։ 1935-1936 թվականներին աշխատել է Ն. Ն. Պոլիկարպովի «Հատուկ կոնստրուկտորական բյուրոյում», 1936-1941 թվականներին՝ Պրոֆեսոր Նիկոլայ Ժուկովսկու անվան կենտրոնական աերոհիդրոդինամիկայի ինստիտուտում, 1941-1966 թվականներին՝ Մ. Մ. Գրոմովի անվան թռիչքային հետազոտությունների ինստիտուտում (1954-1966 թվականներին՝ ինստիտուտի տնօրեն)։ Ավիացիոն արդյունաբերության նախարարի 1956 թվականի մայիսի 12-ի թիվ 283 հրամանով հաստատվել է ԽՍՀՄ ավիացիոն արդյունաբերության նախարարության թռիչքային թեստերի մեթոդական խորհրդում։ 1955-1961 թվականներին դասավանդել է Մոսկվայի ավիացիայի ինստիտուտում (1961 թվականից՝ պրոֆեսոր), տեխնիկական գիտությունների դոկտոր (1958)։ 1966 թվականից զբաղեցրել է պատասխանատու պաշտոններ պետական համակարգում, 1966 -1977 թվականներին եղել է փոխնախագահ, 1977-1987 թվականներին՝ ԽՍՀՄ նախարարների խորհրդի ռազմատեխնիկական խնդիրների հարցերով հանձնաժողովի նախագահի առաջին տեղակալ, Գրոոմի անվան թռիչքային հետազոտությունների ինստիտուտի ղեկավար, ԽՍՀՄ ռազմա-արդյունաբերական խորհրդի նախագահի առաջին տեղակալ։

Նիկոլայ Ստրոևը մեծ ներդրում է կատարել ավիացիոն տեխնոլոգիաների զարգացման, թռիչքների փորձարկման մեթոդների մշակման և դաշտային պայմաններում գերձայնային ինքնաթիռների աերոդինամիկական բնութագրերի ուսումնասիրման համար։

Մահացել է 1997 թվականի հոկտեմբերի 27-ին։ Թաղված է Մոսկվայի Նովոդևիչյան գերեզմանատանը (տարածք № 1):

## Պարգևներ և մրցանակներ
* Լենինի չորս շքանշան
* Հոկտեմբերյան հեղափոխության շքանշան
* Հայրենական պատերազմի II աստիճանի շքանշան
* Աշխատանքային կարմիր դրոշի երկու շքանշան
* Կարմիր աստղի շքանշան
* Մեդալներ
* Ստալինի երկրորդ աստիճանի մրցանակ (1949)՝ աերոդինամիկ հետազոտության նոր մեթոդի ստեղծման համար

## Հիշատակ
Մոսկվայի Չապաևյան զբոսայգում տեղադրվել է Նիկոլայ Ստրոևի բրոնզե կիսանդրին (քանդակագործ՝ Իուլիան Ռուկավիշնիկով, ճարտարապետ՝ Գլեբ Մակարևիչ)։

## Ծանոթագրություններ

## Արտաքին հղումներ

* Биография на сайте «Словари и энциклопедии на Академике»
* Памятник на могиле Строева

Կատեգորիա:Խորհրդային գիտնականներ
Կատեգորիա:Ռուս գիտնականներ
Կատեգորիա:Ռուս պետական գործիչներ
Կատեգորիա:Ստալինյան մրցանակի դափնեկիրներ
Կատեգորիա:Տեխնիկական գիտությունների դոկտորներ
Կատեգորիա:Խորհրդային ճարտարագետներ
Վեներան Վուլկանի դարբնոցում

**Վեներան Վուլկանի դարբնոցում** (), հոլանդացի նկարիչ, բարոկկոյի կարկառուն ներկայացուցիչ, գրաֆիկ Անտոնիս վան Դեյքի նկարներից։ Հեղինակը կտավը վրձնել է 1630-ից 1632 թվականներն ընկած ժամանակահատվածում։ Յուղաներկով կտավի չափերն են՝ 220 × 145 սմ։ «Վեներան Վուլկանի դարբնոցում» ստեղծագործությունն այսօր պահպանվում և ցուցադրվում է Լուվրի թանգարանում (Փարիզ, Ֆրանսիա)։

## Ստեղծման պատմություն
«Վեներան Վուլկանի դարբնոցում» ստեղծագործությունը հեղինակը վրձնել է Անտվերպենում ապրելու տարիներին։ Այստեղ Անտոնիս վան Դեյքն աշխատել է էրցհերցոգուհի Իզաբելլա Կլարա Եվգենիայի արքունիքում։ Ի տարբերություն իր ուսուցիչ Ռուբենսի, Դեյքը սկսում է նկարել առանց թանձր ներկերի ու լաքերի, քանի որ, ըստ իրեն, այդ ներկերը խամրեցնում են կապույտ և կանաչ երանգները։ Այդ պատճառով, իր շատ կտավներում, այդ թվում և «Վեներան Վուլկանի դարբնոցում» նկարում, հեղինակը նկարել է ընկույզի յուղի և սպիտակ կապարաներկի խառնուրդով։ Կապարաներկի՝ տաք յուղում ամբողջությամբ լուծվելուց հետո, Անտոնիս վան Դեյքը քամել է այն և լրիվությամբ սառեցել լաքը, որից հետո օգտագործել է կտավի վրա՝ մինչև թանձրանալը։ «Վեներան Վուլկանի դարբնոցում» ստեղծագործությունը վրձնելիս հեղինակը կիրառել է «ալլա-պրիմա» տեխնիկան, որը բացառում է կտավի վրա կրկնակի նկարումը։ Արդյունքում հեղինակը օգտագործել է գորշ շագանակագույն նախաներկում, սևաշագանակագույն ստվերներ, կիսերանգ գրունտ և սպիտակեցրել կապարաներկով։ Այս ամենի արդյունքում հեղինակը հասավ գույների անթափանցիկության։

## Սյուժե
Վերգիլիոսի «Էնեական» (8:370-385) ստեղծագործությունում պատմվում է այն մասին, թե ինչպես Վեներան գալիս իր ամուսնու՝ Վուլկանի դարբնոցը։ Այստեղ Վուլկանը աշխատում էր կիկլոպների հետ միասին։ Վեներան գալիս է դարբնոց խնդրանքով, որպեսզի ռազմական հանդերձանք պատրաստել տա Էնեասի համար (Վեներայի և Անհիսի արտամուսնական կապից ծնված որդին)։ Ռազմական հագուստներն անհրաժեշտ էին Էնեասին դեպի Լացիա արշավանքներ կատարելու համար։ Հանձնվելով Վեներայի սիրային խորամանկություններին՝ Վուլկանը կռում-կոփում է զենք ու զրահ, որոնց մեջ կար վահան, որտեղ պատկերված էր Հռոմի ապագա պատմությունը։ Կտավում պատկերված է այն պահը, երբ Վեներան Էրոսի ուղեկցությամբ գտնվում է դարբնոցում և խնդրում, որ զենք ու զրահ պատրաստեն որդու համար։

## Նկարագիր
«Վեներան Վուլկանի դարբնոցում» ստեղծագործությունը հեղինակը վրձնել է բարոկկո ժանրում։ Այս նկարը յուղաներկով հաստոցային նկարչություն է, կտավի հենքը բնական բամբակ է։ Նկարը ուղղահայաց է։ Էրոսը պատկերված է կոմպոզիցիայի կենտրոնում՝ կիսադարձ կանգնած վիճակում։ Վեներան գտնվում է կտավի աջ հատվածում, ամբողջ հասակով։ Վուլկանը նկարված է կտավի աջ հատվածում՝ գործի թեժ պահին։

## Ծանոթագրություններ

Կատեգորիա:1630 նկարներ
Կատեգորիա:Անտոնիս վան Դեյքի նկարներ
Կատեգորիա:Աֆրոդիտեն կամ Վեներան գեղանկարչության մեջ
Կատեգորիա:Լուվրի նկարներ
Կատեգորիա:Մերկ կանանց պատկերով նկարներ
Կատեգորիա:Նիդերլանդների արվեստ
Why don't we

**Why Don’t We**, ամերիկյան փոփ-կվինտետ, որը հիմնվել է 2016 թվականի սեպտեմբերի 27-ին, և որի կազմի մեջ մտնում են Ջոնա Մերեյը, Կորբին Բեսսոնը, Դենիել Սիվին, Ջեք Էվերին և Զաքարի (Զաք) Հերրոնը։ Մասնակիցներից յուրաքանչյուրն իր կարիերան սկսել է որպես առանձին արտիստ։

2016 թվականի հոկտեմբերի 7-ին խումբը թողարկել է իրենց դեբյուտային Only the Beginning մինի-ալբոմի դեբյուտային «Taking You» սինգլը, որի ռելիզը տեղի է ունեցել այդ նույն թվականի նոյեմբերի 25-ին։ Երկրորդ՝ Something Different մինի-ալբոմի թողարկումը տեղի է ունեցել 2017 թվականի ապրիլի 21-ին։ Նրանց գլխավոր երգը թողարկվել է այդ նույն օրը։ 2017 թվականի հունիսի 2-ին թողարկվեց նրանց երրորդ ալբոմը՝ Why Don’t We Just-ը։ 2017 թվականի հուլիսից օգոստոս ամիսներին կայացել է նրանց «Something Different» շրջագայությունը, որը ներառել է Ամերիկայի Միացյալ Նահանգների 19 քաղաք։ 2017 թվականի օգոստոսի 29-ին թողարկվեց նրանց սինգլներից ևս մեկը՝ «These Girls»-ը։

Նրանք հայտնվում են հայտնի յութուբեր և պարզապես իրենց ընկեր Լոգան Փոլի վլոգում։

## Կարիերա և անձնական կյանք
Ի սկզբանե խումբը կազմավորվել էր 2016 թվականի սեպտեմբերի 27-ին, սակայն նրանց միացման մասին հայտնել են 2016 թվականի սեպտեմբերի 28-ին (նրանց YouTube-ի առաջին տեսահոլովակում)։

Այդ ընթացքում խումբը թողարկել է երեք մինի-ալբոմ և հինգ սինգլ։

Հիմա խումբը աշխատում է YouTube վլոգեր և իրենց ընկեր՝ Փոլ Լոգանի հետ։ Լոգանը Why Don’t We-ի համար ռեժիսորություն է արել երեք երաժշտական տեսահոլովակի, որոնք իրենց մեջ ներառում են նրանց «Help Me Help You» ընդհանուր համագործակցումը։ Խումբը շատ անգամներ հանդես է եկել Փոլ Լոգանի ամենօրյա վլոգներում։ Ինչպես նաև խումբը օգնել է Լոգանին Ջեյք Փոլի դեմ «The Fall of Jake Paul» դիսի հետ։ 2017 թվականի նոյեմբերի 23-ին նրանք թողարկել են ամանորյա սինգլ, որը անվանել են *A Why Don’t We Christmas*:

## Սկավառակագրություն
### Մինի-ալբոմներ

### Սինգլեր
#### Սեփականատերեր

### Համագործակցություններ

### Գովազդային սինգլեր

### Երաժշտական տեսահոլովակներ

## Ծանոթագրություններ

Կատեգորիա:2016 հիմնադրված երաժշտական խմբեր
Կատեգորիա:Ամերիկյան երաժշտական խմբեր
Կատեգորիա:Երաժշտական խմբեր այբբենական կարգով
Կատեգորիա:Փոփ երաժշտություն
Ռուսաստանի Դաշնության կառավարությանն առընթեր ռուսաց լեզվի խորհուրդ

**Ռուսաստանի Դաշնության կառավարությանն առընթեր ռուսաց լեզվի խորհուրդ** (), վերստեղծվել է  ՌԴ կառավարության նախագահ Դմիտրի Մեդվեդևի 2013 թ.-ի նոյեմբերի որոշմամբ, այն գլխավորում է փոխվարչապետ Օլգա Գոլոդեցը։
## Նախապատմություն
Ռուսաստանի Դաշնության կառավարությանն առընթեր ռուսաց լեզվի խորհուրդը գոյություն է ունեցել 1997 թվականի դեկտեմբերի 31-ից մինչև 2004 թվականի հուլիսի 26-ը։ 1995 թվականի դեկտեմբերի 7-ից  մինչև 1997 թվականի մայիսի 23-ը,  գոյություն է ունեցել Ռուսաստանի Դաշնության նախագահին կից ռուսաց լեզվի խորհուրդը։

Ինչպես տեղեկացվել է 2002 թվականի ապրիլի 16-ին, ՌԴ կառավարությանն առընթեր ռուսաց լեզվի խորհուրդը անորոշ ժամանակով հետաձգել է նոր ուղղագրության կանոնների ներածությունը։

Ավելի վաղ, ելույթ ունենալով Լեզվական քաղաքականությունը ժամանակակից Ռուսաստանում կոնֆերանսին,  Ռուսաց լեզվի աջակցության հիմնադրամի Լյուդմիլա Պուտինան  Ռուսաստանի գիտությունների ակադեմիայի ուղղագրության փոփոխությունների առաջարկություներն անվանել է անհիմն։ Նրա խոսքով ՝ ռուսաց լեզուն գտնվում է զարգացման փուլում, և այս դարաշրջանում բոլորովին ժամանակավրեպ է բարեփոխել։

2012 թվականին Ռուսաստանի նախագահ Վլադիմիր Պուտինը հաստատել է հոգաբարձուների խորհուրդը և «Ռուսկի միր» հիմնադրամի վարչությունը, որը զբաղվում է  տարբեր ոլորտներում ռուսաց լեզվի և մշակույթի  տարածմամբ։

## Աղբյուրներ

# Постановление Правительства РФ №&nbsp;1674  от 31 декабря 1997 (там же — Положение и состав на то время) (быстрый доступ, однако не отслеживаются изменения).
# Постановление 1674 (утратило силу в 2000).
# Постановление Правительства РФ от от 17 января 2000 г. № 41 «О Совете по русскому языку при Правительстве Российской Федерации» (утратило силу в 2004).
# Постановление Правительства Российской Федерации от 26 июля 2004 № 380, пункт 280 — О признании  утратившими  силу  решений  Правительства  Российской Федерации  по  вопросам создания и деятельности  координационных  и совещательных   органов,  образованных  Правительством   Российской  Федерации
# Совет по русскому языку при правительстве РФ отложил введение новых правил орфографии на неопределенное время
# Совет по русскому языку при правительстве РФ отложил введение новых правил орфографии на неопределенное время 

## Ծանոթագրություններ

Կատեգորիա:Ռուսերեն
Կատեգորիա:1997 հիմնադրված կազմակերպություններ
Լիցեյական թատրոն (Բրոդվեյ)

**Լիցեյական թատրոն** (), բրոդվեյան թատրոն, գտնվում է Նյու Յորքի Մանհեթեն վարչական շրջանի թատերական թաղամասում, 45-րդ փողոցում (ԱՄՆ)։ Լիցեյական թատրոնը Նոր Ամստերդամ թատրոնի հետ բրոդվեյան ամենահին թատրոններից մեկն է, առաջին շինություններից մեկն է, որ ներառվել է ԱՄՆ-ի պատմական վայրերի ազգային գրանցամատյանում (պատմության և ճարտարապետության հուշարձան) և Բրոդվեյի այն փոքրաթիվ թատրոններից է, որոնք պահպանել են իրենց նախնական անվանումը։

## Պատմություն
Թատրոնը կառուցվել է 1902-1903 թվականներին իմպրեսարիո Դանիել Ֆրոմանի և «Herts & Tallent» ճարտարապետական կազմակերպության կողմից, Չորրորդ պողոտայում գտնվող առաջին լիցեյական թատրոնի փոխարեն, որը փակվել էր 1902 թվականի ապրիլին։ Լիցեյական թատրոնը բացվել է 1903 թվականի նոյեմբերի 2-ին, «Լեռնային իշխան» ներկայացմամբ։ Չարլզ Ֆորմանը (Դանիելի եղբայրը) թատրոնի ղեկավարն էր մինչև իր կյանքի վերջը, 1915 թվականը։
Լիցեյական թատրոնի գործունեության առաջին տարիներին այստեղ հանդես են եկել այնպիսի դերասաններ, ինչպիսիք են, Էտել Բերիմորը, Բիլլի Բյորկը, Բէզիլ Ռէտբոունը, Ֆաննի Բրայսը, Ուոլթեր Հյուսթոնը, Միրիամ Հոփկինսը, Կորնելիա Օտիս Սքիները և ուրիշներ։
1950 թվականից թատրոնը «The Shubert Organization» կազմակերպության սեփականությունն է։ 1974 թվականին Լիցեյական թատրոնը բրոդվեյան թատրոններից առաջինն էր, որ ստացել է պատմության ու ճարտարապետության հուշարձանի կարգավիճակ և ներառվել է ԱՄՆ-ի պատմական վայրերի ազգային գրանցամատյանում։
Ներկայումս թատրոնը պահպանել է իր սկզբնական դիզայնի հիմնական մասը։ Այդ թվում են բարդ մարմարե աստիճաններն ու շերտավոր վրանը։ Չնայած եռահարկ հանդիսասրահին` Լիցեյականը Բրոդվեյի ամենափոքր թատրոններից մեկն է. այն կարող է տեղավորել ընդամենը 922 հանդիսատես։
Պահպանվել է նաև Դանիել Ֆրոմանի բնակարանը, որը գտնվում է թատրոնի շենքում։ Նա խնդրել էր իր տան բնակարանի դուռը նախագծել այնպես, որ այն բացվի դեպի հանդիսասրահ։ Այն բացելով` կարելի է դիտել բեմի վրա կատարվող իրադարձությունները թռչնի թռիչքի բարձրությունից։ Ըստ լեգենդի, մի անգամ Դանիելը բացել է դուռն ու սպիտակ թաշկինակ է ծածանել։ Դրանով նա ցանկացել է հուշել իր կնոջը, դերասանուհի Մարգարետ Իլլինգտոնին, որ նա չափազանց անբնական է խաղումref name="Shubert">: Այժմ բնակարանն օգտագործվում է որպես արխիվային տարածք «The Shubert Organization» կազմակերպության համար։

## Թատրոնի հիմնական ներկայացումներ
* «Հիասքանչ Կրայտոնը» (1903)
* «Թե որքան կարևոր է լուրջ լինելը» (1910)
* «Փոստատարը միշտ երկու անգամ է զանգում» (1936)
* «Գյուղացի աղջիկը» (1950)
* «Կատաղության պահին կանգ առ» (1957)
* «Լեյտենանտը» մյուզիքլ (1974)
* «Տղաները նախընտրում են շիկահերներին» մյուզիքլ (1995)
* «Ես ինքս իմ կինն եմ» (2003)
* «Մակբեթ» (2008)
* «Տղաները Սկոտտսբորոյից» (2010)

## Ծանոթագրություններ

## Արտաքին հղումներ
* Թատրոնի պաշտոնական կայք 
* Թատրոնի էջը Internet Broadway Database կայքում 

Կատեգորիա:1903 կառույցներ
Կատեգորիա:Բրոդվեյի թատրոն
Կատեգորիա:Բրոդվեյի թատրոններ
Կատեգորիա:Նյու Յորքի թատրոններ
Կալիստոս III (հակապապ)

**Կալիստոս III** (, ), Հռոմի Կաթոլիկ եկեղեցու հակապապ, որը ծառայել է 1168-1178 թվականներին։

## Կենսագրություն
Կալիստոսի իրական անունը եղել է Ջիովաննի։ Նա եղել է Ֆրիդրիխ I Բարբարոսայի կողմնակիցներից, ինչպես նաև աջակցել է Վիկտոր IV հակապապին։ Վերջինս նրան նշանակել է Ալբանոյի կարդինալ-եպիսկոպոս։

Նա ճանաչվել է որպես Պասքալիս III հակապապի իրավահաջորդ մի խումբ փոքրաթիվ կարդինալների կողմից։ Կալիստրատոսը հիմնականում գործիք էր Ֆրիդրիխ I կայսեր համար, որպեսզի ճնշում գործադրվեր Ալեքսանդր III-ի վրա, և ունեցել է սահմանափակ աջակցություն է վերջինիս կողմից։ Կալիստրատոսը բնակվում էր Վիտերբոյում։
Լեգնանոյի պարտությունից հետո, երբ քաղաքականապես նպատակահարմար դարձավ, Ֆրիդրիխը փոխեց իր դիրքորոշումը Ալեքսանդր պապի հանդեպ։ 1177-ին Վենետիկում պապի հետ խաղաղություն կնքելով, նա հրաժարվում է Կալիստոսից։ Վերջինս համակերպվելով 1178 թվականի օգոստոսի 29-ինմ ներկայանում է Ալեքսանդր պապին, որը նրան ընդունում է բարությամբ։ Այնուհետև Ալեքսանդրը նրան նշանակում է Բենևենտոյի նահանգապետ, որտեղ, մի քանի տարի անց Կալիստոսը մահանում է։ Նրա խիզախ կողմնակիցներից ոմանք ձգտում էին նոր հակապապ ունենալ, և ընտրեցին ոմն Լանդո դի Սեզզին` Իննովկենտիոս III անունով։

## Տես նաև
* Հռոմի պապերի ու հակապապերի ցանկ
* Հակապապ

## Ծանոթագրություններ

## Արտաքին հղումներ
*
Դեբորա Արանգո

**Դեբորա Արանգո** (, ), կոլումբիացի նկարչուհի, միջազգային համբավ է վայելում իր հնարամիտ և պրովոկացիոն աշխատանքներով, որոնցից շատերն արտահայտում են կոլումբիական հասարակության հիվանդոտ կողմերը։

## Կենսագրություն
Դեբորա Արանգոն արվեստ է սովորել 13 տարեկան հասակից, հետագայում սովորել է Կոլումբիայի գեղարվեստի ինստիտուտում, Մեդելյին, La Esmeralda Կերպարվեստի, քանդակագործության ու հրատարակչության ազգային դպրոցում, Մեխիկո։ 1959 թվականից դասավանդել է Կոլումբիայի գեղարվեստի ինստիտուտում։ Աշխատել է հայտնի որմնանկարիչ Պեդրո Նել Գոմեսի հետ։ Իր աշխատանքներում հաճախ է անդրադարձել սոցիալական հարցերին։

## Ստեղծագործական ուղի
Չնայած Արանգոն առաջին հերթին եղել է նկարիչ-ավանգարդիստ, նա մասսայական ինֆորմացիայի միջոցներում աշխատել է որպես նկարազարդող, զբաղվել է կերամիկայով և գծանկարչական արվեստով։ Ողջ կարիերայի ընթացքում Արանգոն իր ստեղծագործություններն օգտագործել է  բազմաթիվ քաղաքական և հակասական հարցերի ուսումնասիրության նպատակով՝  հետազոտելով քաղաքային կյանքի խորքերը և Կոլումբիայի կյանքի մռայլ կողմերը։ Նրա կտավների սյուժեները բազմազան էին՝ սկսած մերկ կանանցից վերջացրած դիկտատուրայում Հռոմեական կաթոլիկական եկեղեցու դերով։ Նրա նկարների թեմաներն են անառակները, աղքատները և քաղաքական ճնշումների զոհերը, ինչպես նաև կոռումպացված կառավարական պաշտոնյաները։ Չնայած նրա նկարները Կոլումբիայում հաճախ առաջ էին բերում վեճեր և քննադատություններ, դրանք աստիճանաբար ճանաչում էին ձեռք բերում։ Նկարչուհու աշխատանքների մեծ մասը պահվում է Մեդելյինի ժամանակակից արվեստի թանգարանում։ 2003 թվականին Արանգոյին շնորհվում է Կոլումբիայի բարձրագույն պարգևը՝ Բոյակայի շքանշանը։ 2016 թվականին Արանգոյի դիմանկարը պատկերվեց Կոլումբիայի  2000 պեսո արժողությամբ թղթադրամի վրա։

մինի|Մշտական ցուցադրություն, Դեբորա Արանգո

## Ընտրված արվեստի գործեր
* Արևածագ, 1940 թվական, Մեդելյինի ժամանակակից արվեստի թանգարան
* Առաջին հաղորդություն, 1942 թվական, Մեդելյինի ժամանակակից արվեստի թանգարան
* Բարեգործության քույրեր, 1942 թվական, Մեդելյինի ժամանակակից արվեստի թանգարան
* Երիտասարդություն, 1944 թվական, Մեդելյինի ժամանակակից արվեստի թանգարան
* Արդարադատություն, 1944 թվական, Մեդելյինի ժամանակակից արվեստի թանգարան
* Ապրիլի 9-ի կոտորածը, 1950 թվական, Մեդելյինի ժամանակակից արվեստի թանգարան
* Մահվան գնացք, 1950 թվական, Մեդելյինի ժամանակակից արվեստի թանգարան
* Ռիֆրաֆի գերեզմանը և/կամ իմ գլուխը, 1950 թվական, Մեդելյինի ժամանակակից արվեստի թանգարան
* Հանրապետությունը, 1950 թվական, Մեդելյինի ժամանակակից արվեստի թանգարան
* Ուսանողական դասադուլ, 1957 թվական, Մեդելյինի ժամանակակից արվեստի թանգարան
* Ռազմական դիկտատուրա, 1957 թվական, Մեդելյինի ժամանակակից արվեստի թանգարան

## Ընտրված ցուցահանդեսներ
* 1940 թվական - Նկարիչների ազգային սալոն,  Բոգոտա, Կոլումբիա
* 1944 թվական - Մեդելյինի ազգային ցուցահանդես, Կոլումբիա
* 1984 թվական - Լուիս Անգել Արանգոյի անվան գրադարան, Բոգոտա, Կոլումբիա
* 1984 թվական - Ժամանակակից արվեստի թանգարան, Մեդելյին, Կոլումբիա

## Պատկերասրահ

Los que entran y Los que salen.JPG


## Ծանոթագրություններ

## Արտաքին հղումներ
* Débora Arango

Կատեգորիա:20-րդ դարի նկարչուհիներ
Կատեգորիա:Կոլումբիացի նկարիչներ
Կատեգորիա:Կոլումբիացի կին արվեստագետներ
Պյոտր Չայկովսկու պետական տուն-թանգարան

**Պ. Ի. Չայկովսկու պետական տուն-թանգարան**  (), թանգարան Մոսկվայի մարզի Կլին քաղաքում։ 2013 թվականին  վերանվանվել է Պ. Ի. Չայկովսկու պետական երաժշտական հուշահամալիր թանգարան-արգելոց։ Տեղակայված է այն տանը, որն անվանի ռուս կոմպոզիտոր Պյոտր Իլյիչ Չայկովսկին վարձակալել էր հաշտարար դատավոր Վ. Ս. Սախարովից 1892 թվականի  մայիսից` կյանքի վերջին 2 տարիներին։

Հնագույն երաժշտական հուշահամալիր-թանգարանն է Ռուսաստանում, ստեղծվել է կոմպոզիտորի մահից անմիջապես հետո։ Տանն ամբողջությամբ պահպանվել է կոմպոզիտորի կյանքի վերջին տարիների կենցաղային պայմանները, նրա անձնական իրերը, գրադարանը, արխիվը։ 1916 թվականին կոմպոզիտորի եղբոր Մոդեստ Իլյիչ Չայկովսկու կտակով տունն անցել է Ռուսական երաժշտական ընկերության Մոսկովյան բաժանմունքի տրամադության տակ, պայմանով, որ այն կպահպանվի և օժանդակություն կստանա։ 1921 թվականին թանգարանն ազգայնացվել է։

Թանգարանը  խիստ տուժել է Հայրենական մեծ պատերազմի տարիներին։ Տուն-թանգարանը գերմանական զորքերի կողմից թալանելու հետևանքները  վավերագրական կադրերով ներկայացված են «Գերմանական զորքերի ջախջախումը Մոսկվայի տակ» () խորհրդային ֆիլմում։

## Թանգարանի ֆոնդեր
Թանգարանային հավաքածուում հաշվառված է շուրջ 200 հազար առարկա։ Բացի  Պյոտր Չայկովսկու ֆոնդից, թանգարանում պահվում են Չայկովսկի-Դավիդովների տոհմի ֆոնդերը, Մ. Ի. Չայկովսկու անձնական  և  Պ. Ի. Չայկովսկու մերձավոր շրջապատի ռուս երաժիշտների ֆոնդերը։ Թանգարանն ներառում է Պ. Ի. Չայկովսկու հուշահամալիր-տունը, դաստակերտի այգին և նրա տարածքի շինությունները, Չայկովսկու սիրելի աշակերտ Սերգեյ Տանեևի հիշատակին նվիրված կողաշենքը էքսպոզիցիայով,  ինչպես նաև «Ֆրոլովյան», «Մայդանովո» և «Դեմյանովո» մոտակա դաստակերտերը, որտեղ բնակվել կամ եղել է Չայկովսկին։ «Դեմյանովո» դաստակերտը պատկանում էր կոմպոզիտորի ավագ եղբորը` Վլադիմիր Տանեևին և  ճանաչված փաստաբան Վ. Ի. Տանեևին։  Թանգարանի տարածքում է գտնվում վարչական մասնաշենքը, որտեղ գտնվում են համերգային դահլիճը, երկու ցուցասրահները, աուդիոդահլիճը և ֆոնդերի պահոցը։

## Պատկերասրահ

Pjotr Tšaikovskin kotimuseo.jpg
Pjotr Tšaikovskin kotimuseo 2.jpg


## Ծանոթագրություններ

## Արտաքին հղումներ
* Прогулка по музею. Фото
* Город Клин и дом-музей Петра Ильича Чайковского, осень 2010

Կատեգորիա:1894 հիմնադրումներ Ռուսաստանում
Կատեգորիա:1894 հիմնադրված թանգարաններ
Կատեգորիա:Կենսագրական թանգարաններ
Կատեգորիա:Ռուսաստանի տուն-թանգարաններ
Նոն (շրջան, Ֆրանսիա)

**Նոն՝** () շրջան Ֆրանսիայում (), Ռոն Ալպեր մարզում։ Շրջանի դեպարտամենտն է՝ Դրոմը, սուպրեֆեկտուրան՝ Նոնը։

Շրջանի բնակչությունը 2006 թվականին եղել է 131&nbsp;197 մարդ։ Բնակչության խտությունը կազմում է 76 մարդ/կմ²։ Շրաջանի մակերեսը կազմում է 1722 կմ²։

## Տես նաև
* Ֆրանսիայի շրջանների ցանկ

## Արտաքին հղումներ
* Национальный институт статистики — округ Ньон 

## Ծանոթագրություններ

Կատեգորիա:Ֆրանսիայի քաղաքներ
Կատեգորիա:Բնակավայրեր այբբենական կարգով
Վալանս (շրջան)

**Վալանս** (), շրջան Ֆրանսիայի Ռոն Ալպեր մարզում։ Շրջանի դեպարտամենտն է՝ Դրոմը, սուպրեֆեկտուրան՝ Վալանսը։

Շրջանի բնակչությունը 2011 թվականին եղել է 308&nbsp;450 մարդ։ Բնակչության խտությունը կազմում է 164 մարդ/կմ²։ Շրջանի մակերեսը կազմում է 1884 կմ²։ 2017 թվականի Դրոմի վերակազմավորումից հետո այստեղ հաշվառվել է 105 համայնք։

## Վալանս շրջանի շրջանների ցանկ
* Բուղ դե Պեաժ, 
* Քրեստ (մասամբ 8 համայնք),
* Դյոլյոֆի (մասամբ 1 համայնք),
* Դղոմ դե Կոլին,
* Լորյոլ սյուղ Դրոմ (մասամբ 1 համայնք),
* Ղոման սյուղ Իզեղ,
* Սեն Վալյե,
* Տան լը Հեղմիտաժ,
* Վալանս-1,
* Վալանս-2,
* Վալանս-3,
* Վալանս-4,
* Վերկող Մուն դյու Մատեն (մասամբ 25 համայնք)։

## Տես նաև
* Ֆրանսիայի շրջանների ցանկ

## Արտաքին հղումներ
* Национальный институт статистики — округ Валанс 

## Ծանոթագրություններ

Կատեգորիա:Ֆրանսիայի շրջաններ
Կատեգորիա:Ֆրանսիայի վարչական բաժանում
Heaven

**«Heaven»,**  Բրիտանական խմբի Depeche Mode- ի տասնչորսերորդ ստուդիական ալբոմը Delta Machine- ի առաջին սինգլը։  Կազմը գրված է Martin Gore- ի կողմից։  Երգի համաշխարհային պրեմիերան տեղի ունեցավ 2013 թվականի հունվարի 30-ին KROQ ռադիոկայանին։ Փետրվարի 1-ին բաժանորդը հասանելի էր թվային բեռնման համար, իսկ փետրվարի 5-ին տեղի ունեցավ ֆիզիկական լրատվամիջոցների թողարկումը։

Զույգի B- կողմն էր «All That's Mine» երգը, որը գրվել է Dave Gaan- ի հետ Kurt Inal- ի հետ, որը հետագայում հրատարակվել է Delta Machine բոնուսային սկավառակի վրա։

## Երաժշտական Տեսահոլովակ
Երգի տեսահոլովակը ներկայացվել է փետրվարի 1-ին VEVO ալիքով։ Ռեժիսորն էր Տիմոթեոս Սախչենին, ով 2012 թվականի հոկտեմբերին աշխատել է ստուդիայի պրոմո տեսահոլովակի խմբում։  Կրակոցներ տեղի ունեցան Նոր Օռլեանում։ Տեսահոլովակում խումբը երգ է կատարում եկեղեցու շենքում։  Դեյվ Գահանի խոսքերով, տեսահոլովակը ազդել է «Կյաքի ծառը» ֆիլմից։

## Երգացանկ

## Հիթ-շքերթ

## Հավաստագիր

## Քավեր Տարբերակները
* Դանիական արդյունաբերական Leider Strip խումբը ձայնագրել է երգի իր տարբերակը։

## Ծանոթագրություններ

## Արտաքին հղումներ
* 
* 
* 
* 
 ==

Կատեգորիա:2013 երգեր
Երի Մինա

**Երի Ֆեռնանդո Մինա Գոնսալես** (, )  կոլումբիացի ֆուտբոլիստ, իսպանական «Բարսելոնայի» և Կոլումբիայի ֆուտբոլի ազգային հավաքականի պաշտպան։

## Ակումբային վիճակագրություն
Մինան սկսել է իր պրոֆեսիոնալ կարիերան «Դեպորտիվո Պաստոր» ակումբում, 2013 թվականի մարտի 20-ին կատարելով դեբյուտը Կոլումբիայի գավաթի խաղարկության «Դեպո» ակումբի դեմ խաղում։

2013 թվականի մրցաշրջանի ավարտին Երին տեղափոխվեց Սանտա Ֆե ակումբ։

2016 թվականի մայիսին Մինան տեղափոխվեց բրազիլական «Պալմեյրաս» ակումբ։ Հուլիսի 4-ին «Սպորտ Ռեսիֆ» ակումբի դեմ խաղում, նա կատարեց իր դեբյուտը «կանաչասպիտակների» կազմում։ Հաջորդ խաղում, հուլիսի 12-ին Սանթոսի դեմ հանդիպման ժամանակ, նա խփեց իր առաջին գոլը Բրազիլիայի Սերիա Ա-ում։ 2016 թվականի մրցաշրջանի արդյունքում Մինանն հայտնվեց Բրազիլիայի առաջնության խորհրդանշական թիմում, ինչպես նաև Հարավային Ամերիկայի տարվա խորհրդանշական թիմում, El Pais ամսագրի կողմից։

2018 թվականի հունվարի 11-ին Բարսելոնան հայտարարեց Մինայի տրանսֆերի մասին։ Տրնասֆերի արժեքը կազմում է 11,8 մլն եվրո։ Երին պայմանագիր է կնքել մինչև 2023 թվականի հունիսի 30-ը։

## Միջազգային կարիերա
2016 թվականի մայիսի 28-ին Մինան հրավիրվել էր Կոլումբիայի ազգային հավաքական։ 2016 թվականի հոկտեմբերի 10-ին Ուրուգվայի հավաքականի դեմ խաղում 2018 թվականի Աշխարհի գավաթի ընտրական մրցաշարում, նա խփեց իր առաջին գոլը ազգային հավաքականում։

## Ելույթների վիճակագրություն
### Ակումբային
*2018 թվականի հունվարի 16-ի դրությամբ*

### Հավաքականում

                                                                                                                                                                                                                                  
#### Գոլերը հավաքականում

## Ձեռքբերում
; Ակումբային
;  «Սանտա-ֆե»
* Հյուսիսամերիկյան գավաթի դափնեկիր։ 2015
* Կոլումբիայի չեմպիոն։ 2014-II
* Կոլումբիայի սուպերլիգայի հաղթող։ 2015

;  «Պալմեյրաս»
* Բրազիլիայի Չեմպիոն։ 2016

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բարսելոնայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կոլումբիացի ֆուտբոլիստներ
Կատեգորիա:Պալմեյրասի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆիորենտինայի ֆուտբոլիստներ
Մեկ, երկու, երեք...

«**Մեկ, երկու, երեք...**», ռեժիսոր Արման Երիցյանի 2015 թվականին նկարահանած վավերագրական ֆիլմ։ 2015 թվականին ներկայացվել է Ոսկե ծիրան միջազգային կինոփառատոնի «Հայկական համայնապատկեր» և «Վավերագրական ֆիլմերի մրցույթ» ծրագրերում և ճանաչվել է «Լավագույն վավերագրական ֆիլմ»։

## Պատմություն
«Մեկ, երկու, երեք․․․» վավերագրական ֆիլմը պատմում է մի խումբ տարեցների մասին, որոնք սկսում են գնահատել կյանքը, ապրել այսօրով, պարել, վայելել իրենց ժամանակը։ Նրանց միավորում է բարեգործական ճաշարանը և պարը։ Ֆիլմում ներկայացված է հերոսներից յուրաքանչյուրի անձնական դրաման, բայց երբ հերոսները պարում են, անհետանում է էկրանին հայտնված միայնակ ու խնդիրներում խորասուզված մարդը, որը պարելիս վերափոխվում է, և պարը ստիպում է նրանցից յուրաքանչյուրին փոխվել։

Հերոսներից 80-ամյա Միխայիլը վերջապես ազատում է իր բնակարանն անպետք իրերից, որոնք կուտակել էր վերջին 15 տարիների ընթացքում, վերանորոգում է բնակարանն ու ընկերներին հրավիրում։ Յուրաքանչյուր հերոսի անձնական պատումը միահյուսվում է գլխավոր հերոսի շուրջը։ Թեև յուրաքանչյուր պատմություն անձնական է, «Ընտրյալների» պայքարը բնորոշվում է հայաստանաբնակ լինելու հանգամանքով և ֆիլմում հնչող առավել մեծ հարցադրումները ընդհանրական են։ Ամեն երկրում, քաղաքում և համայնքում մարդիկ ծերանում են և զգում խնամքի, ուշադրության կարիք։ Միխայիլը և ընկերներն առաջին քայլեր են անում և կյանքի մայրամուտին վերջապես սկսում լիարժեք կյանքով ապրել։

## «Ընտրյալներ» պարային համույթ
* Միխայիլ Զինովև
* Անահիտ Պետրոսյան
* Հովսեփ Ջիբիրյան
* Աիդա Մնացականյան
* Մարտիկ Մարտիրոսյան
* Մարիամ Աղաջանյան
* Ժասմինա Կարապետյան / Պարուսույց

## Նկարահանող խումբ
Ֆիլմն արտադրվել է 2015 թվականին «Բարս Մեդիա» վավերագրական ֆիլմերի ստուդիայում։ Հայաստան–Գերմանիա–Նորվեգիա համատեղ արտադրություն է։ «Մեկ, երկու, երեքը․․․» ֆիլմի նկարահանման և մոնտաժման աշխատանքները տևել են 5 տարի։ Նկարահանվել է 160 ժամանոց տեսաշար։ Ռեժիսոր Արման Երիցյանը ֆիլմի հերոսներին նկատել է «Թաքնված տաղանդ» հեռուստանախագծի ժամանակ։

* Պրոդյուսեր(ներ)՝ Վարդան Հովհաննիսյան, Իննա Սահակյան, Յուլյա Գրիգորյանց, Ֆաբիան Գասմիա, Ֆրոդ Սոբսթադ
* Ռեժիսոր՝ Արման Երիցյան
* Սցենարի հեղինակ՝ Արման Երիցյան
* Օպերատոր՝ Վահագն Տեր-Հակոբյան
* Երաժշտությունը` Ալեքսանդր Իրադյան
* Հնչյունային ձևավորող` Գևորգ Պետրոսյան
* Մոնտաժող` Տիգրան Բաղինյան
* Արտադրող ընկերություն՝ Bars Media Documentary Film Studio

## Մրցանակներ
2015 թվականին ֆիլմն արժանացել է Ոսկե ծիրան մրցանակի «Ոսկե ծիրան» Երևանյան միջազգային կինոփառատոնի «Հայկական համայնապատկեր» մրցույթում՝ որպես լավագույն վավերագրական ֆիլմ։ 2015 թվականին մասնակցել է Նորվեգիայում անցկացվող Films from South միջազգային կինոփառատոնին։

## Ծանոթագրություններ

## Արտաքին հղումներ
* Պաշտոնական կայք
* One, Two, Three - trailer

Կատեգորիա:2015 ֆիլմեր
Կատեգորիա:Հայկական վավերագրական ֆիլմեր
Դի (շրջան)

**Դի**՝ (), շրջան Ֆրանսիայի (), Ռոն Ալպեր մարզում։ Շրջանի դեպարտամենտը Դրոմն է, սուպրեֆեկտուրան՝ Դին։

Շրջանի բնակչությունը 2006 թվականին կազմել է 40&nbsp;470 մարդ։ Բնակչության խտությունը՝ 18 մարդ/կմ²։ Շրջանի մակերեսը ընդամենը 2287 կմ² է։ Այն ունի 113 համայնք։

## Տես նաև
* Ֆրանսիայի շրջանների ցանկ

## Արտաքին հղումներ
* Национальный институт статистики — округ Ди 

## Ծանոթագրություններ

Կատեգորիա:Ֆրանսիայի շրջաններ
Ռոուզ Մարի

**Ռոուզ Մարի** (, ), ամերիկացի դերասանուհի և երգչուհի, երեք անգամ իր կարիերայում արժանացել է «Էմմի» մրցանակի։

## Կենսագրություն
Ռոուզ Մարի Մազետան ծնվել է Նյու Յորքում իտալա-ամերիկացի վոդևիլի դերասան Ֆրենկ Մազետիի ընտանիքում, հայտնի է Ֆրենկ Քարլիի և նրա տիկնոջ՝ լեհուհի Ստելա Գլուժչակի կեղծանունով։ Նա սկսել է իր կարիերան երեք տարեկան հասակում  փոքրիկ Ռոուզ Մարի կեղծանունով (): Նրա փառքի լավագույն տարիները գրանցվեցին 1929 թվականից 1934 թվականներին, երբ նա պարբերաբար հանդես է եկել զավեշտախաղերում, ռադիոյով վարել է իր սեփական շոուն և հայտնվել  *[[Paramount Pictures|Paramount]]* ստուդիայի բազմաթիվ ֆիլմերում։ Ընդհուպ մինչև երեսունականների վերջ  նա հաջողությամբ հանդես է եկել և ձայնագրվել այդ պահին տասնյոթ ալբոմներում, բայց քառասնականների սկզբին, երբ Ռոուզ Մարի դադարել է լինել երեխա, նրա կարիերան ավատվեց, և նա սովորեց դերասանական մասնագիտությամբ։

Հիսունականների սկզբին Ռոուզ Մարի սկսեց դերասանուհու կարիերան  և 1954 թվականին Top Banana երաժշտական կինոֆիլմում խաղաց  գլխավոր դերը, որից հետո սկսեց երևալ հեռուստատեսությամբ այնպիսի սերիալներում, ինչպես «Գնդացրի ծուխը»։ 1960-1961 թվականներին նա նկարահանվել է Էլեյն Ստրիտչի «Իմ քույլ Էյլին» սիթքոմում։ Նա նաև նկարահանվել է «Դորիս Դեյիի շոուում» 1969-1971 թվականներին, իսկ հետագա տասնամյակներում աշխատել է ավելի քիչ և նկատելի էր հիմնականում սերիալներում՝ «Սիրո նավակը», «Կեգնին և Լեյսին», «Ռեմինգտոն ստիլ» и «Մյորֆի Բրաուն»։

Սկսած յոթանասունականներին Ռոուզ Մարին շատ է հանդես  եկել թատերական ասպարեզում, ինչպես նաև հայտնվում էր էկրանին կամեո դերերում հետևյալ ֆիլմերում՝ «Կախարդական խաղատախտակ», «Փսիխոզ» և «Շատ սարսափելի կինո»։ 2001 թվականին նա ստացել է «Հոլիվուդյան փառքի ծառուղի» աստղըը։

Մահացել է  2017 թվականի դեկտեմբերի 28-ին, Վան Նայսի իր տանը, 94 տարեկան հասակում։

## Ծանոթագրություններ

## Արտաքին հղումներ
* An interview with Rose Marie, March 2011
* Rose Marie on RadioGoldIndex 

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:20-րդ դարի ամերիկացի կին գրողներ
Կատեգորիա:20-րդ դարի կին գրողներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի ամերիկացի կին գրողներ
Կատեգորիա:21-րդ դարի երգիչներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի երգչուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի երեխա երգիչներ
Կատեգորիա:Ամերիկացի կատակերգուներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացիներ լեհական սերմամբ
Կատեգորիա:Կին ինքնակենսագիրներ
Կատեգորիա:Ամերիկացի կին հնչյունավորողներ
Կատեգորիա:Թատրոնի ամերիկացի դերասանուհիներ
Կատեգորիա:Հոլիվուդյան փառքի ծառուղի
Կատեգորիա:Ամերիկացի կին գրողներ
Կատեգորիա:Ամերիկացի երկարակյացներ
Suki! Suki! Skip!

,  ՀԿՏ 48-ի ճապոնաիայի կուռ-խմբի առաջին սինգլը։  Թողարկվել է 2013 թվականի Մարտի 20-ին Ճապոնիայում։

## Երգացանկ
Զույգը թողարկվել է 4 տարբերակով `Type-A (CD + DVD), Type-B (CD + DVD), Type-C (CD + DVD) և թատերական թողարկում (ճապ., 劇場 盤) (CD):

### Type-A

### Type-B

### Type-C

### թատերական հրատարակություններ

## հիթ-շքերթ

## Ծանոթագրություններ

## Արտաքին հղումներ
* Дискография HKT48 на официальном сайте HKT48 
* Дискография HKT48 на официальном сайте Universal Music Japan
Արման Երիցյան

**Արման Երիցյան** (), հայ ռեժիսոր։

## Գործունեություն
2000 թվականին ավարտել է Հայկական պետական մանկավարժական համալսարանի ռեժիսուրայի բաժինը։ Ռուսաստանի հանրային հեռուստատեսությունում եղել է «Դարի հերոսները» փաստագրական շարքի ռեժիսորը։ Մրցանակակիր ֆիլմերի՝ «Բաց երկնքի տակ», «Ողջույն, Ֆելլինի» հեղինակ է։ Նկարահանել է նաև սոցիալական հոլովակներ։ Աշխատել է Monarch Films-ում, Ինտերնյուզ Հայաստանում, Russian Today և այլ հայկական հեռուստաալիքներում։

Ժյուրիի անդամ է եղել «Ոսկե ծիրան» միջազգային կինոփառատոնում, Banff World Media փառատոնում, Russia Documentary կինոփառատոնում, Saratov Sufferings միջազգային վավերագրական կինոփառատոնում, Message to Man միջազգային կինոփառատոնում և Հարավային Կովկասի երիտասարդ վավերագրող կինոռեժիսորների ֆորումում։

2007 թվականից համագործակցում է «Բարս Մեդիա» վավերագրական ֆիլմերի ստուդիայի հետ։

## Ֆիլմեր

## Մրցանակներ
2015 թվականին Արման Երիցյանի Մեկ, երկու, երեք... ֆիլմը Ոսկե ծիրան Երևանյան միջազգային կինոփառատոնի «Հայկական համայնապատկեր» մրցույթում որպես լավագույն վավերագրական ֆիլմ արժանացել է Ոսկե ծիրան մրցանակի։

## Ծանոթագրություններ

## Արտաքին հղումներ
*Արման Երիցյանի մի ֆիլմը «Հայակում», մյուսը՝ պրոդյուսերական արգելքի տակ
*Արման Երիցյան. «Խաղարկային ֆիլմում հերոսը ռեժիսորի հյուրն է, վավերագրական ֆիլմում ռեժիսորն է հերոսի մոտ հյուր»

Կատեգորիա:ՀՊՄՀ շրջանավարտներ
Կատեգորիա:Հայ կինոռեժիսորներ
Կատեգորիա:Հայ ռեժիսորներ
Լուկա Ռասետինի

**Լուկա Ռասետինի** (, ), իտալացի ֆուտբոլիստ, Ջենոա ակումբի կենտրոնական պաշտպան։

## Ակումբային կարիերա
Նա իր պրոփեսիոնալ կարիերան սկսել է 2004 թվականին՝ Պադովա ակումբի կազմում։ 3 մրցաշրջաններում նա անցկացրել է 44 խաղ և խփել 3 գոլ։

2007 թվականի օգոստոսի 28-ին համատեղ սեփականության հիմունքներով տեղափոխվել է Սիենա ակումբ 1.2 միլիոն եվրոով։ 2008 թվականի հունիսին  ակումբը գնել է Լուկաին վճարելով ևս 1.2 միլիոն եվրո։

2012 թվականի հունիսի 21-ին Ռասետինին 1.6 միլիոն եվրոով պայմանագիր է կնքել Կալյար ակումբի հետ։

2015 թվականի հունիսի 23-ին Լուկան տեղափոխվել է Բոլոնյա ակումբ տրանսվերի առժեքը կազմել է 2.5 միլիոն եվրո։ Նա իր նորամուտը նոր թիմի կազմում կատարել է նույն տարվա օգոստոսի 22-ին ազգային առաջնությունում՝ Լացիո ակումբի դեմ խաղի ժամանակ։

2016 թվականի օգոստոսի 16-ին Լուկան 2 միլիոն եվրոով պայմանագիր է կնքել Տորինո ակումբի հետ։ Նա իր նորամուտ  նոր ակումբի կազմում կատարել է 5 օր անց ազգային առաջնությունում՝ Միլան ակումբի հետ խաղի ժամանակ։

2017 թվականի օգոստոսի 18-ին Լոիկան տեղափեխվել է Ջեոնա ակումբ։ Տրանսվերի առժեքը կազմել է 2 միլիոն եվրո, կնքելով երեք տարվա պայմանագիր։ Օգոստոսի 20-ին Լուկան իր նորամուտը նշեց նոր ակումբի կազմում՝ Սասուոլո ակումբի հետ խաղի ժամանակ։

## Միջազգային կարիերա
2014 թվականի նոյեմբերին Լուկան ստացել է իր առաջին հրավերը միջազգային թիմի կազմում։ Նա իր առաջին խաղը  Իտալիայի օլիմպիական հավաքականի կազմում կատարել է 2008 թվականի փետրվարին Նիդերլանդների հավաքականի հետ ընկերական խաղի ժամանակ։

## Ծանոթագրություններ

## Արտաքին հղումներ
* Ֆուտբոլիստի պաշտոնական էջը gazzetta.it կայքում 
* 
* 

Կատեգորիա:Բոլոնիայի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Կալյարիի ֆուտբոլիստներ
Կատեգորիա:Սիենայի ֆուտբոլիստներ
Կատեգորիա:Պադովայի ֆուտբոլիստներ
Կատեգորիա:Տորինոյի ֆուտբոլիստներ
Կատեգորիա:Ջենոայի ֆուտբոլիստներ
Լորենց Օկեն

**Լորենց Օկեն**, (. ), գերմանա-շվեյցարական բուսաբան, սնկաբան, կենդանաբան, բնագետ (բժիշկ), բժշկական գիտությունների դոկտոր, փիլիսոփա։

thumb|left|200px|Լորենց Օկենի արձանը

## Կենսագրություն
Լորենց Օկենը ծնվել է 1779 թվականի օգոստոսի 1-ին Բոլսբախ քաղաքում,որը ներկայումս Օֆենբուրգի մաս է կազմում։

Ֆրայբուրգի և Վյուրցբուրգի համալսարաններում բնական պատմություն և բժշկություն ուսումնասիրելուց հետո Լորենցը աշխատանքի է անցել Գյոթինգենի համալսարանում՝ պրիվատ դոկտորի պաշտոնով։ Այնտեղ 1802 թվականին տպագրել է իր առաջին, ոչ մեծ գիտական աշխատությունը՝ «Grundriss der Naturphilosophie, der Theorie der Sinne, mit der darauf gegründeten Classification der Thiere»-ը, որը դարձավ Գերմանիայի բնական գիտությունների առաջատարներից մեկը։

1804 թվականին նա դարձել է բժշկական գիտությունների դոկտոր։

1809 թվականից մինչև 1811 թվականը Օկենը գրեց իր Lehrbuch der Naturphilosophie գիտական աշխատությունը։

1818 թվականին Լորենցը դարձավ «Լեոպոլդինա» գերմանական կազմակերպության անդամ։

1833 թվականից մինչև 1843 թվականը Օկենը գրել է իր Allgemeine Naturgeschichte für all Stände գիտական աշխատանքը։

Լորենց Օկենը մահացել է 1851 թվականի օգոստոսի 11-ին՝ Ցյուրիխում։

## Գիտական գործունեություն
Բուսաբանության ասպարեզում Լորենց Օկենը մասնագիտացել է սերմնավոր բույսերի ուսումնասիրության և սնկաբանության (միկոլոգիայի) ոլորտներում։

## Գիտական աշխատանք
* Lehrbuch der Naturphilosophie, 3 Bde, 1809-1811
* Allgemeine Naturgeschichte für alle Stände, 15 Bde, 1833-1843

## Ծանոթագրություններ

## Արտաքին հղումներ
* DNB, Katalog der Deutschen Nationalbibliothek: Lorenz Oken
* Lorenz Oken
* Allgemeine deutsche Biographie & Neue deutsche Biographie (Digitale Register): Lorenz Oken

Կատեգորիա:Բժշկական գիտությունների դոկտորներ
Կատեգորիա:Գերմանացի բժիշկներ
Կատեգորիա:Գերմանացի բնագետներ
Կատեգորիա:Գերմանացի բուսաբաններ
Կատեգորիա:Գերմանացի կենդանաբաններ
Կատեգորիա:Գերմանացի կենսաբաններ
Կատեգորիա:Գերմանացի փիլիսոփաներ
Կատեգորիա:Գերմանացի ֆիզիոլոգներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Շվեյցարացի փիլիսոփաներ
Կատեգորիա:Փիլիսոփաներ այբբենական կարգով
Ալեքսանդր Իսկանդարյան

**Ալեքսանդր Մաքսի Իսկանդարյան** (), հայ քաղաքագետ, Կովկասի ինստիտուտի տնօրեն և հիմնադիրներից մեկը։

## Կենսագրություն
Ծնվել է 1959 թվականին Բաքվում, Ադրբեջանական ԽՍՀ, ԽՍՀՄ։ 2002 թվականին Մոսկվայից տեղափոխվել է Երևան։

## Գիտական գործունեություն
Գիտական հետաքրքրությունների ոլորտում են էթնոքաղաքական հակամարտությունները, ԽՍՀՄ նախկին տարածքում ընդհանուր առմամբ և Կովկասում մասնավորապես հետկոմունիստական տրանսֆորմացիաները և ազգակառուցումը։ Հետխորհրդային ինստիտուտցիաների, էլիտաների և ինքնությունների վերաբերյալ բազմաթիվ հրապարակումների և ելույթների հեղինակ է։ Իսկանդարյանի գիտական ղեկավարությամբ Կովկասի ինստիտուտում ընթանում են հակամարտությունների, միգրացիաների, դիսկուրսների, ԶԼՄ-ների, տարածաշրջանային քաղաքականության և ինտեգրացիայի վերաբերյալ հետազոտություններ։

## Աշխատություններ
* Чеченский кризис: провал российской политик на Кавказе / Александр Максович Искандарян ; Московский Центр Карнеги. — М., 1995. — 43 с.. — (Научные доклады Московского Центра Карнеги)
* Кавказское соседство: Турция и Южный Кавказ [Текст] : [сборник] / Caucasus inst. ; [ред.: Александр Искандарян]. - Ереван : Ин-т Кавказа, 2008. - 171 с.; 20 см.; ISBN 978-99941-2-180-9

## Ծանոթագրություններ

Կատեգորիա:Հայ քաղաքագետներ
Կատեգորիա:Ռուսաստանից Հայաստան արտագաղթածներ
Ժաննա Սամարի

**Ժաննա Սամարի** ( , ), ֆրանսիացի դերասանուհի։

Պիեռ-Օգյուստ Ռենուարի շատ կտավների բնորդուհի։
## Կենսագրություն

Ծնվել է արվեստագետների ընտանիքում։ Հայտնի դերասանուհի Օգյուստինա Սյուզաննա Բրոհանը եղել է նրա մորական տատը, Ժաննայի հայրը` Լուի Ժակ Սամարին Փարիզյան օպերայի ջութակահար էր, կրտսեր եղբայրը` Անրի Սամարին նույնպես դարձել է դերասան։ 14 տարեկանում Ժաննան ընդունվել է Թատերական արվեստի ազգային բարձրագույն կոնսերվատորիա։ 18 տարեկանում ստացել է իր առաջին մրցանակը։ Նա առաջին անգամ խաղացել է «Տարտյուֆ» պիեսի բեմադրությունում, 1875 թվականին Ֆրանսիայի ազգային հնագույն թատրոն` Կոմեդի Ֆրանսեզում։ Խաղացել է հիմնականում Մոլիերի պիեսներում, մարմնավորելով սպասուհու և սուբրետուհու կերպարները։ 1879 թվականին թատերախմբի հետ միասին հյուրախաղերով հանդես է եկել Լոնդոնում։ 1877-1880 թվականների ընթացքում Պիեռ-Օգյուստ Ռենուարը Ժաննային հաճախ է պատկերել իր կտավներում։

Մահացել է 1890 թվականին որովայնային տիֆից, մահից առաջ գրել է «Շառլոտի համադամները» () մանկական գիրքը։

## Ստեղծագործունեություն

### Որոշ դերեր թատրոնում
մինի|Ժաննա Սամարիի նկարը
* Դորինա, Մոլյերի «Տարտյուֆ» (1875)
* Մարինատա, Մոլյերի «Սրտմտող սեր» (1876)
* Շառլոտա, Մոլյերի «Դոն Ժուան» (1876)
* Տուանատ, Մոլյերի «Երևակայական հիվանդը» (1876)
* Զարբինետա, Մոլյերի «Սկապենի արարքները» (1877)
* Գիշեր, Մոլյերի «Ամֆիթատրոն» (1877)
* Լյուսետա, Մոլյերի «Պարոն դը Պուրսոնյակ» (1878)
* Լիզետա, Մոլյերի «Այրերի դպրոց» (1879)
* Կասիլդա, Վիկտոր Հյուգոյի «Րյուի Բլազ» (1879)
* Տիկին դը Կրուազու, Մոլյերի «Վերսալյան էքսպրոմտ» (1880)
* Նիկոլ, Մոլյերի «Քաղքենին արքունիքում» (1880)
* Մագելոն, Վիկտոր  Հյուգոյի «Արքանն զվարճանում է» (1882)
* Էլիզա, Էդմ Բուրսոյի «Նրբագեղ Մերկուրին»

## Ծանոթագրություններ

## Արտաքին հղումներ
* Dictionary of Artists' Models 

## Աղբյուրներ
* Henry Lyonnet, «Dictionnaire des comédiens français» Vol. 2, Genève : Bibliothèque de la Revue universelle internationale illustrée, [19??] - С. 632.

Կատեգորիա:Ֆրանսիացի դերասանուհիներ
Կատեգորիա:Ֆրանսիացի մոդելներ
Կատեգորիա:Թատրոնի դերասանուհիներ
Կատեգորիա:Տիֆից մահացածներ
Լուիզա Սանֆելիչե

«**Լուիզա Սանֆելիչե**» ()` ռեժիսորներ Տավիանի եղբայրների հեռուստաֆիլմը, որը լույս է տեսել 2004 թվականին։ Էկրանավորումը կատարվել է Ալեքսանդր Դյումայի վեպի համանուն վեպի հիման վրա։

## Սյուժե
Հունվար՝ 1799 թվական։ Հռոմում տեղակայված ֆրանսիական զորքերի երիտասարդ սպան գաղտնի զեկույցով ուղարկվել է Նեապոլ, որտեղ ֆրանսիական կորպուսի ղեկավար գեներալ Շամպիոնեն ֆրանսիացի սպային հայտնում է, որ զորքը աղքատության մեջ է և տվյալ պահին ի վիճակի չէ տանել մարտական գործողություններ։ Այնուամենայնիվ նեոպոլիտական արքունիքի լրտեսները խափանում են զեկույցը, իսկ Պալմիերը լուրջ վնասվածք է ստանում։ Կառոլինա թագուհին համոզում է իր ամուսնուն՝ Ֆերդինանդ 4-ին օգտվել առիթից և գրավել Հռոմը։ Մինչդեռ վիրավոր Սալվատոյին իր խնամակալության տակ է վերցնում տարեց մարքիզի երիտասարդ կինը՝ Սանֆելիչե Լուիզան, ով միանգամից սիրահարվում է երիտասարդ սպային։ Ֆրանսիական զորքի  հանկարծակի հայտնվելը ստիպում է թագավորական զույգին անգլիական նավով փախչել Պալերմո։ Ազգային ապստամբության արդյունքում Նեապոլում հաստատվում է Պարթենապեյական հանրապետությունը, սակայն առաջնորդներին չհաջողվեց երկար պահել իրենց իշխանությունը։ Հինգ ամիս անց հանրապետական կառավարությունը փլուզվում է և վերականգնվում է Բուրբոնների իշխանությունը, իսկ երկու սիրահարները՝ Սալվատոն և Լուիզան ստիպված էին իրենց կյանքերը դնել հեղափոխության զոհասեղանին։

## Դերերում
* Լետիցիա Կաստա՝ Լուիզա Սանֆելիչե
* Ադրիանո Ջիննինի՝ Սալվատո Պալմիերի
* Սեսիլիա Ռոտ՝ թագուհի Կառոլինա
* Էմիլիո Սոլֆրիցցի՝ Ֆերդինանտ IV թագավոր
* Մարի Բաումերէ լեդի Էմմա Համիլտոն
* Մարիանո Ռիգիլո` կավալեր Լուչանո Սանֆելիչե
* Յոհաննես Զիլբերնշնայդեր՝ Հորացիո Նելսոն առաջնորդ
* Կարմելո Գոմես՝ կարդինալ Ռուֆֆո
* Յարի Գուլյուչի՝ Միքելե
* Մարգարիտա Լոզանո՝ Մարգո
* Ժան- Իվ Բերտելո՝ գեներալ Շամպիոնե

## Ծանոթագրություններ

## Արտաքին հղումներ
* 

Կատեգորիա:2004 դրամա ֆիլմեր
Կատեգորիա:2004 ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական ֆիլմեր
Կատեգորիա:Իտալերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Կատեգորիա:Ֆիլմեր, որոնց գործողությունները տեղի են ունենում 1799 թվականին
Կատեգորիա:Տավիանի եղբայրների ֆիլմեր
Կատեգորիա:Ֆիլմեր, որոնց գործողությունները տեղի են ունենում 1800 թվականին
Կատեգորիա:2000-ականների ֆրանսիական ֆիլմեր
Կատեգորիա:2000-ականների իտալերեն ֆիլմեր
Պոռնոգրաֆիկ դերասան

մինի|Պոռնոֆիլմի նկարահանման ժամանակ
**Պոռնոդերասան**, պոռնոգրաֆիկ ֆիլմերում կամ լուսանկարներում, կենդանի սեռական ցուցադրություներում կամ փիփ-շոուներում մասնակից անձ։

Որոշ իրավասություններ առևտրային պոռնոգրաֆիան համարում են որպես մարմնավաճառության մի ձև, թեև դերասանների մեծ մասը էրոտիկ և պոռնոգրաֆիկ ֆիլմերում նկարահանվելը չեն համարում մարնավաճառության ձև տարբեր պատճառներով։ Պատճառներից մեկը այն է, որ սովորաբար նրանց վճարում է ոչ թե իրենց զուգընկերը, այլ այն ստուդիան, որի ֆիլմերում նրանք նկարահանվում են։

Շատ պոռնոդերասաններ կարիերայի սկզբում աշխատում էին որպես մերկապարուհի կամ ֆոտոմոդել Անետա Քիզ, Նիքի Ռոդս, Ժաննա Մայքլզ, Թայլոր Ուեյն։

Պոռնոգրաֆիկ դերասանները և դերասանուհիները ստանոում են AVN մրցանակներ, XRCO մրցանակներ և XBIZ մրցանակներ։ AVN մրցանակները հանձվում են ամերիյան AVN ամսագրի կողմից։ Դրանք կոչվում են «Պոռնո օսկար»։

Հաճախ պոռնոդերասանուհիներ իրենց համար որոշում են թույլատրելիի սահմանը։ Մի մասը նկարահանվում են միայն թեթև պոռնոյում, միայն լեսբուհական դրվագներում, կամ լավ ծանոթ մարդկանց հետ (Ռաքել Դերիան) և բացառում են «կոշտ պոռնոն», որն կարող է պարունակել ԲԴՍՄ տարեր, անալ սեքս (Ֆեյ Ռեյգան), օրալ կամ խմբակային սեքս (Կարին Շուբերգտ)։ Որոշները, ընդհակառակը մասնագիտանում են միայն կոշտ պոռնոյում՝ Սաշա Գրեյ, Էլեն Սեյնթ, Կարմելա Բինք, Մեմֆիս Մոնրո, Լաուրա Էնջել, Ջեյն Դարլինգ, Նիկիտա Դենիզ, Մոնիկա Մաստոս։

Առավել տարածված վտանգը պոռնոդերասանների համար, դա տարբեր սեռական ճանապարհով փոխանցվող հիվանդություններով վարակվելն է։

## Ինքնակենսագրականներ
*  
* *Truth Behind the Fantasy of Porn: The Greatest Illusion on Earth*, Shelley Lubben, 2010 (ISBN 978-1-4538-6007-6) 
* *Sinner Takes All: A Memoir of Love and Porn*, 2009 (ISBN 1-59240-522-3) 
* *Candy Barr AKA Juanita Dale Slusher*, 2009 (ISBN 97809818220) 
* *The Devil Made Me Do It*, 2008 (ISBN 0-615-19907-0) 
* *The Hardest (Working) Man in Showbiz*, 2006 (ISBN 0-06-084083-8) 
* *Porno — Ein Star packt aus*, 2005 
* *Secretos de una pornostar*, 2005 
* *How to Make Love Like a Porn Star: A Cautionary Tale*, 2005 
* *J’assume*, 2005 (ISBN 2-35012-020-1) 
* *Sex Star*, 2003 
* *Traci Lords: Underneath It All*, 2003 
* *Raw Talent*, 1990 (ISBN 0-87975-625-X) 
* *Hard*, 2001 (ISBN 2-253-15449-0) 
* *Penetrating Insights*, 1994 (ISBN 1-885591-22-5) 
* *The Secret Lives of Hyapatia Lee*, 2000 (ISBN 1-58721-906-9) 

## Տես նաև
* Պոռնոգրաֆիա

## Ծանոթագրություններ

## Արտաքին հղումներ
* Քիմ Քարդաշյանի պոռնո ֆիլմը

Կատեգորիա:Պոռնոգրաֆիա
Կատեգորիա:Պոռնոդերասաններ ըստ ազգության
Էրիկ Վայհենմայեր

**Էրիկ Վայհենմայեր** (**Վայնմեյեր, Վեյենմայեր**, , ), ամերիկացի կույր մարզիկ և ճանապարհորդ։ 2015 թվականի դրությամբ` Էվերեստը հաղթահարած միակ կույր մարդը (2001 թվականի մայիսի 25-ին)։ 2002 թվականի սեպտեմբերից Վայհենմայերը կրկին համարվում է 150 արշավողներից միակ կույր մարդը, որոնք ավարտել են «Յոթ գագաթ» ծրագիրը, ինչը բաղկացած է աշխարհի բոլոր ամենաբարձր գագաթներից (2002 թվականի սեպտեմբեր)։

## Կենսագրություն
Էրիկ Վայհենմայերը ծնվել է 1968 թվականի սեպտեմբերի 23-ին ԱՄՆ-ի Նյու Ջերսի քաղաքում։ Կուրացել է 13 տարեկանում, սակայն թույլ չի տվել, որ իր հետ պատահածը երբևէ իրեն սաահմանափակի։ Երիտասարդ տարիներին նա զբաղվել է ըմբշամարտով և հասել լուրջ արյունքների. նա ներկայացրել է իր նահանգը ազատ ըմբշամարտի ազգային առաջնությունում։ 1993 թվականին մագիստրոսի աստիճանով ավարտել է Բոստոնի քոլեջը և դարձել ուսուցիչ Arizona Phoenix Country Day School-ում։ Ֆենիքսում եղել է ըմբշամարտի մարզիչ, այնուհետև սկսկել է զբաղվել լեռնագնացությամբ և արշավային զբոսաշրջությամբ։ 2015 թվականի դրությամբ՝ Էրիկ Վայհենմեյերը համարվում է աշխարհի ամենահայտնի կույր ճանապարհորդը։

Նա նաև զբաղվում է հեծանվավազքով, դահուկային սպորտով, պարաշյուտային սպորտով, դայվինգով, լողով։ 2014 թվականին իր կույր ընկերոջ` Լոննի Բիդվելլի () հետ Կոլորադո գետում լողալով անցել է 277 մղոնանոց Մեծ կիրճը։

Սպորտից բացի՝ Էրիկը զբաղվում է նաև հասարակական գործունեությամբ. տարածում է սպորտը, դասախոսություններ կարդում, գրքեր գրում։ Իր նվաճումների շնորհիվ նրան հրավիրվել են հեռուստատեսային ծրագրերի, հայտնվել է «Time», «Outside» եւ «Climbing Magazine» ամսագրերում։ Նա կատարել է Օլիմպիական կրակի էստաֆետը 2002 թվականին Սոլթ Լեյք Սիթիի ձմեռային պարալիմպիկ խաղերում՝ վառելով օլիմպիական ջահը։ Time Magazine, ARETE Award, Helen Keller Lifetime Achievement award և Freedom Foundation’s Free Spirit Award ամսագրերի ESPY մրցանակակիրն է։

Վայհենմայերը ամուսնացած է, կինը Հելենն է, ունի տղա և աղջիկ՝ Էմման և Արժունը։

## Ծանոթագրություններ

## Արտաքին հղումներ
* Erik Weihenmayer | Blind Adventurer
* Blind Ambition 
* Blind Kayaker Erik Weihenmayer’s Quest to Run the Grand
* Эрик Вайхенмайер, Слепой Искатель Приключений

Կատեգորիա:Ամերիկացի ճանապարհորդներ
Կատեգորիա:Ամերիկացի մարզիկներ
Կատեգորիա:Ամերիկացի հասարակական գործիչներ
30 հանդիպում

**«30 հանդիպում»**, ռուսական նկարչական ֆիլմ, ռեժիսոր՝ Տատյանա Կապիտան։ Ֆիլմի պրեմիերան տեղի է ունեցել 2016 թվականի փետրվարի 4-ին։

## Սյուժե
Դաշան (Նատալյա Մեդվեդևա) երազում էր ամուսնության մասին, բայց դրա հետ մեկ տեղ նրա ընկերը Ֆեդյան առաջարկում է դադարեցնել նրանց հարաբերությունները։ Տառապելով և չցանկանալով դրանով մեռնել նա նայում է «30 հանդիպում» օնլայն-ավտոթրեյնինգը։ 30 տղամարդ գտնելուն նրան օգնում է հարևան Օլեգը (Նիկիտա Պանֆիլով), որին թաքցնում է Դաշան սիրուհի Լարայի ամուսնուց։ Առաջին հանդիպումը անցնում է անհաջող և Դաշան խախտում է թրեյնինգի պայմանը ՝ «Չհանդիպել նախկինի հետ», Ֆեոդրի հետ հանդիպում է նշանակոuմ Ֆեյսբուքի միջոցով և հենց նրա հետ կորցնwum շանսը։ Մի քանի տղաների հետ անհաջող հանդիպումներից հետո նրա հետ ծանոթանում է Օլեգը,  ում հետ նույնպես ոչինչ չի ստացվում։ Իսկ 30-րդ օրը հանդիպում 1 առաջարկում ինքը Օլեգը, որի հետ Դաշան գտնում է իր երջանկությունը։

## Դերերում
* Նատալյա Մեդվեդևա՝ Դաշա
* Նիկիտա Պանֆիլով՝ Օլեգ
* Դմիտրի Բոգդան՝ Ֆեդյա
* Սերգեյ  Աբրոսկին՝ Կոլյա Մալշկին
* Իրինա Գրինյովա՝ Վերոնիկա 
* Դանիլա Յակուշև՝ Մարկ
* Գարիկ Խարմալով՝ ոստիկան Մոտորին
* Նիկիտա Ժիգուրդա՝ վարորդը բոլինգի 
* Սերգեյ Բատալով՝ ծավափիղ
* Օլգա Տումաիկինա՝ նյարդաբան
* Յուրի Անպիլոգով՝ 
* Յան Ցապնիկ՝ Վալերոն
* Մարիա Կապուշկովա՝ Լարա 
* Դմիտրի Աստաշևիչ՝ Տոլիկ

## Նկարահանող խումբ
* Պրոդյուսեր` Դմիտրի Լիտվինով, Դմիտրի Օսմերկին, Անաստասիա Գավրիշ
* Գաղափարի հեղինակը` Անաստասիա Գավրիշ
* Սցենարի հեղինակ` Իրինա Գորբենկո, Դմիտրի Օսմերկին, Տատյանա Կապիտան
* Ռեժիսոր-բեմադրող` Տատյանա Կապիտան
* Օպերատոր-բեմադրող` Դենիս Ալարկոն Ռամիրես
* Նկարիչ-բեմադրող` Եկատերինա Զալետաև
* Զգեստների դիզայներ` Վալենտին Գնեզդիլով
* Դիմահարդարման դիզայներ` Սնեժենա Պոլոսինա
* Երկրորդ ռեժիսորց` Զաուրբեկ Զասև
* Կոմպոզիտոր և երաժշտական խմբագիր
* Մոնտաժի ռեժիսոր` Դավիթ Դոդսոն, Վլադ Կապտուր, Օլեգ Մալգին
* Հրապարիկի մոնտաժը` Վլադիսլավ Կապտուր
* Ձայնային պրոդյուսեր` Իվան Տիտով
* Հրապարակի ձայնային ռեժիսոր` Անտոն Կարակոլև-Պետերկով
* Քասթինգի տնօրեն` Տատյանա Կոնուշևա
* Գծային պրոդյուսեր` Դարյա Զելենսկայա
* Գործադիր պրոդյուսեր` Կիրիլ Շանշիև
* Տնօրեն` Իգոր Սմիրնով
* Խմբագիր` Աննա Խադալաևա

## Քննադատություն
Քննադատող Եվգենի Ուխովը «Film.ru»-ում ֆիլմը գնահատել է որպես հեշտ և զվարճալի կատակերգություն։ Նատալյա Գրիգորիևան «Ֆիլմ-Թատրոն»-ից կոչ է անում ֆիլմի մակերեսային և բողոքում է թույլ սցենարի համար։ Օլեսյա Տրոշինան դժգոհեց տափակ և նախագուշակված սյուժետի համար։

## Ծանոթագրություններ

Կատեգորիա:2010-ականների ռուսերեն ֆիլմեր
Կատեգորիա:2016 ֆիլմեր
Կատեգորիա:Ռուսական կինոկատակերգություններ